Wonten Kedadosan Menapa Ing Sak Lebetipun Zaman Sengara ?	Posted by masdodod on 1 Januari 2009 in Religi, Umum	Ing sak njerone zaman sengara akeh wong jawa kena fitnah dining sanak. Wong priya dadi pawestri. Wong wadon ilang wirange. Arang-arang manungsa kang eling. Karepe wong pada murka. Ana perang pupuh. Akeh mati kobongan. Ramene wong mburu donya, nanging arang kang metu dalan halal. Akeh maru ing pawestri. Nomnoman akeh kang melacur. Akeh wong jorjoran omah, masjid langgar tinumbar karang. Duraca uga akeh. Wong kena perkara akeh kang taruk arta maring jaksa murih den selametake sangka perkarane. Wong dura saya dudera datan purun pinurih penggawe becik. Agamane wong kalah karo arta. Setat kalah karo debat. Dulur dadi wong liya, wong liya dadi sedulur. Wong temen den girohake, ahli giroh pada den turut. Wong aman den khianati, ahli khianat de percaya. Akeh wong pegatan. Akeh wong ngombe arak. Akeh wong pinter kebelinger, wong ngerti katriwal-triwal. Akeh wong pasulayan bab waris. Ana tirkah ora ana sing bagi. Angele golek wong kang bisa bagi kaya goleh gagak putih. Ana udan mangsa tiga, iya iku sing diarani udan salah mangsa. Cacahe wong wadon luweh akeh katimbang wong lanang, nganti ana wong lanang siji jumenengi wong wadon petangpuluh tumeka seket. Wong kang ngerusak agama rosul, wewalere agama kaya gegem mawa. Jagad saya mungsret. Lakune mangsa uga saya cepet, nganti setahun kaya sewulan, sewulan kaya sejumat, sejumat kaya sedina, sedina kaya sejam, sejam kaya lawase uripe blarak. Arta pek mung kaduwe pemerintah. Angele golek wong kang kena dipercaya kaya golek barang jarahan. Zakat kanggo piutang. Akehe wong luru kawruh kadiya wudaling laron ing mangsa labuh, nanging sing akeh ora kerana agama balik kerana pangkat kasinggihan kanggo mburu kemewahan donya utawa kanggo nggedeake isine telih. Golek wong ngerti adab agama kaya golek jaran kang anduweni sungu. Ana wong